So leer ek eerste dat indien jy die ding teen 'n metaal oppervlak druk en dan die knoppie druk, maak dit 'n blou "spark" tussen die penne. BRILJANT! Kom ons try en nou moet nog aan die Blond verduidelik waar daardie brandkolle op die voorkant van haar yskas se deur vandaan kom. Maar toe weet ek die ding het lewe in hom. So daar sit ek alleen by die huis met die Maltees langs my op die bank en wag dat die Blond van die dorp af moet kom en plaas van bere begin my nuuskierigheid weer die oorhand kry. Bestudeer ek nou hierrie speelding en is ek vas oortuig dat die ding sekerlik nie so erg kan skok nie. Ek meen 100 000 volt is mos weerlig se baas, as mens dink aan 220 volt waarmee jou hele huis werk. Dit kan mos net ŉ lieg wees want hoe erg kan mens nou skok op twee “AAA” batterytjies. NEE REGTIG!
Ek sit dus en twyfel aan die ding daar op die bank en soos gesê die Maltees lê opgekrul langs my op die leuning terwyl ek verder die aanwysings lees. Ek begin toe dink dat ek regtig nodig het om die ding uit te toets op 'n objek van vlees, 26% bloed en bewegende teiken. Ek meen mens moet tog weet of dit ŉ pot strooi is of nie reken ek. Ek moet erken ek het oorweeg om die Maltees vir 'n fraksie van 'n sekonde by te dam en uit sy salige honde droom wêreld te laat ontwaak, maar toe gelukkig het ek maar van plan verander want hy is so ŉ liefdevolle hond en, soos meeste van julle reeds weet, die hel het geen gelyke soos 'n pissed off poedel nie of ŉ moerige Blond wie se hond aanstoot gekry het nie.
Ek was egter vasberade om voor ek die ding vir my vrou gaan gee. ek ten minste die versekering wil hê dat die ding my vrou kan beskerm teen 'n mugger soos dit geadverteer is en haar nie net vals hoop sal gee nie. Ek meen wat van as sy dit regtig nodig kry en dit kielie net die ou? Sal myself mos nooit kan vergewe nie. Nie waar nie?
Nouja daar sit ek toe in my kortbroek en my Blou Bul supporters trui aan, met my leesbril delikaat op die brug van my neus, aanwysings in een hand, tazer in 'n ander. Die aanwysings, alhoewel in Engels en seker maar Mandaryn sê: Dat 'n een sekonde blast sal jou aanvaller skok en disoriënteer; 'n Twee sekonde blast is veronderstel om spierspasmas en 'n totale verlies van liggaamlike beweging aan te bring. 'n Drie sekonde blast sal veroorsaak dat die aanvaller inmekaar sal sak soos 'n vis uit water, enige blast langer as drie sekondes sou 'n mors van batterykrag wees. Met al die inligting kyk ek na hierdie klein apparaat van omtrent 5 duim lank en minder as 'n 3/4 duim in omtrek; Regtig te oulik en tog net gelaai met twee klein ou AAA batterye dink aan myself geen flippin manier dat die ding wat soos ŉ lipstiffie lyk skade kan berokken aan ŉ groot uitgevrete man soos ek nie! 100 000 volt se moer weer ŉ keer, net ŉ blerrie geldmakery en besluit ek dan sal ek maar self check of die dingetjie so rof is soos hulle wil vertel.
Ek is seker dat die hele Blou Bul skrum het op my neer gemoer het, Jan Wilkens het my daar opgetel en my oor en oor op die mat neergewerp en toe net vir die pret die Lazyboy op my kop gegooi. Ek het so 'n vaagweg herinnering van wakker word op my sy in die fetale posisie, ore wat sing soos die Drakensberg seunskoor en trane in my oë, kouekoors golwe wat op en af soos hoogwater deur my trek, my liggaam deurnat met iets wat ruik soos piepie, albei my tepels wat brand soos vuur, sooibrandsmaak in my bek, my klinkers is nêrens te vinde nie, en twee tennisballe wat sit waar my mangels veronderstel is om te wees. Ek sukkel soos ŉ beskonkene met my linker arm onder my liggaam ingedruk in die snaakste posisie, en naalde en spelde in my bene.
'n Minuut of so later (ek kan nie seker wees nie, tyd was 'n relatiewe ding op daardie punt), het ek my verstand gekollekteer (die bietjie wat oor was), regop gesit en die wêreld verwese bekyk. My gebuigde bril het miserabel op die gordynkap gehang. Hoe de moer het dit daar gekom? My triceps, regter dy en beide tepels was steeds teer. My gesig het gevoel asof ek 'n komby klap van ŉ nightclub bouncer gekry het, en my kaak het lusteloos gehang asof my onderlip ŉ honderd kilogram geweeg het terwyl my my bek geweier het om op te hou kwyl.